অ্যাসোসিয়েশন অব বাংলাদেশ চায়না-অ্যালামনাই

অ্যাসোসিয়েশন অব বাংলাদেশ চায়না-অ্যালামনাই বা সংক্ষেপে অ্যাবকা () হচ্ছে বাংলাদেশী প্রাক্তন শিক্ষার্থীদের একটি অলাভজনক সংস্থা যা চীনে অধ্যয়ন, কাজ বা প্রশিক্ষণপ্রাপ্ত বাংলাদেশী লোকেদের নিয়ে কাজ করে। ২০২১ সালে প্রতিষ্ঠিত,
 এই সংস্থাটি সাংস্কৃতিক ও সম্মিলিত অনুষ্ঠানের আয়োজন এবং এর সদস্যদের জন্য পেশাদারি উন্নয়নমূলক কার্যক্রম প্রদান করে থাকে। দ্বিপাক্ষিক সম্পর্ক উন্নয়নে ভূমিকা রাখার জন্য ঢাকাস্থ চীনা দূতাবাস ২০২৪ সালে অ্যাসোসিয়েশন অব বাংলাদেশ-চায়না অ্যালামনাইকে আউটস্ট্যান্ডিং প্রমোশনাল পার্টনার অ্যাওয়ার্ড প্রদান করে।

 ইতিহাস 
বাংলাদেশ চীন প্রাক্তন ছাত্র সমিতি (এবিসিএ) প্রতিষ্ঠিত হয়েছিল বাংলাদেশের সেই সকল ব্যক্তিদের একত্রিত করার উদ্দেশ্যে, যারা চীনে শিক্ষাগত, পেশাগত বা প্রশিক্ষণ কর্মসূচিতে অংশগ্রহণ করেছেন। ২০২০ সালের শেষের দিকে একটি ১৮ সদস্যের প্রস্তুতি কমিটি গঠিত হয় এবং ২০২০ সালের ৩০ ডিসেম্বর একটি অনলাইন উদ্বোধনী সভা অনুষ্ঠিত হয়, যেখানে ঢাকায় অবস্থিত চীনা দূতাবাসের প্রতিনিধিরা অংশগ্রহণ করেন।

অ্যাবকা ২০২১ সালের ১২ জুলাই তার ২০২১-২০২৩ মেয়াদের জন্য প্রথম নির্বাহী কমিটি ঘোষণা করে, এবং নির্বাহী কমিটির কার্যক্রম ২০২১ সালের অক্টোবরে দারিদ্র্য বিমোচন বিষয়ে একটি ওয়েবিনারের মাধ্যমে শুরু করেছিল।

 কার্যক্রম   
অ্যাবকা বাংলাদেশ-চীন সম্পর্ক, শিক্ষা এবং ব্যবসা সংক্রান্ত ইভেন্ট ও কর্মসূচির আয়োজন করে থাকে। এটি দারিদ্র্য বিমোচন কর্মসূচি এবং বাংলাদেশী শিক্ষার্থীদের চীনা প্রতিষ্ঠানগুলিতে সুযোগ গ্রহণের জন্য ফিরে আসার উদ্যোগকে সমর্থন করেছে। এর নিয়মিত কার্যক্রমের মধ্যে রয়েছে:

 ইভেন্ট এবং উৎসব চীনা দূতাবাসের সাথে সহযোগী হয়ে চীনা নববর্ষ উদযাপনের মতো উৎসবের আয়োজন, বাংলাদেশের স্বাধীনতা দিবসের ইভেন্ট, এবং শিল্প প্রদর্শনীর আয়োজন করে থাকে।
  সমাজসেবামুলক কাজ চীনা দূতাবাসের সহযোগিতায় বাংলাদেশে বন্যার্তদের জন্য খাদ্য-সহায়তা, এবং শীতবস্ত্র বিতরণ করে থাকে।
 সাংস্কৃতিক বিনিময় ঐতিহাসিক ব্যক্তিত্বের উপর ওয়েবিনারসহ ইভেন্ট এবং প্রকাশনার মাধ্যমে সাংস্কৃতিক সমঝোতা প্রচার করে থাকে।
 ইফতার উৎসব রমজান মাসে ইফতার পার্টির আয়োজন করে থাকে।
 পেশাগত উন্নয়ন ক্যারিয়ারের সুযোগ, প্রাক্তন ছাত্রদের ডিরেক্টরি এবং বিদেশে অধ্যয়ন কর্মসূচির জন্য বিভিন্ন সংস্থা সমূহের সাথে অংশীদারিত্ব সহজতর করে থাকে।

তথ্যসূত্র

বহিঃসংযোগ
 অফিসিয়াল ফেসবুক পেজ

বিষয়শ্রেণী:বাংলাদেশ ভিত্তিক ছাত্র সংগঠন